प्रताड़ना और वजूद के द्वंद्व को पराजित करती देशभक्ति
मुड़कर कभी देखेंगे, हर मुश्किल को सह लेंगे...जज्बे से भरे इस गीत के गूंजने के साथ मंच पर सेना के जवानों की कदमताल। भारतीय सेना कश्मीर के एक गांव को पाकिस्तानियों से मुक्त कराने पहुंचती है, लेकिन एक महिला सैनिक समेत हमारे छह जवान पाक पुलिस पकड़ लेती है। उन्हें कैद कर लिया जाता है, जहां उन्हें अपना गांव, अपनी प्रेमिका, अपनी प|ी और अपने माता-पिता याद आते हैं। उन्हें तरह-तरह से अमानुषिक पीड़ाएं दी जाती हैं, इसके बावजूद वे अपने कप्तान का नाम नहीं बताते। तमाम अस्तिस्वादी अंतर्द्वंद्व के वतन के प्रति उनकी मोहब्ब्त को विदेशी पुलिस की प्रताड़ना परास्त नहीं कर पाती।
बात कांतिकृष्ण कला भवन के मंच पर शनिवार को मंचित नाटक मैन विदाउट शैडोज की है, जिसे अमर शाह के सफल निर्देशन में नई दिल्ली के बेला थिएटर कारवां ने जीवंत किया।
बेला ग्रुप के करीब डेढ़ दर्जन कलाकारों का अभिनय में बोलता दिखा। कलाकारों में अमन कालरा, पवन कुमार, तुशांत मट्टास, शिवांगी, विवेक कुमार, मनीष जोशी, मीर अली, अरशद अहमद, सनद मिश्रा, मोहित ठुकराल, रवि गजेरा, गौरव सिंह, अनुज खेत्रपाल, तुषार और मयंक अरोरा शामिल हैं। कांतिकृष्ण स्मृति समारोह के अंतर्गत एक से तीन जनवरी तक जयपुर का ताम्रकार थियेटर ग्रुप तीन नाटक मंचित करेगा।
ज्यां पाल सार्त्र का यह नाटक मैन विदाउट शैडोज एकांत से टकराता है। वो अकेलापन किसी देशी फौजी का हो, या शत्रुराष्ट्र की पुलिस का। वे बड़बड़ाते रहते हैं। हंसते, तो चीखते हैं। महिला सैनिक की संवेदनशीलता स्थिर रहती है। एक-एक को शत्रु पुलिस पूछताछ के लिए बुलाती है। उनके साथ वो सब कुछ करती है, जिसके लिए पुलिस बदनाम है। पर एक साथी की आत्महत्या भी हमारे जवानों को तोड़ नहीं पाती।
जीवंत होती कला : कांतिकृष्णकला भवन के मंच पर मैन विदाउट शैडोज नाटक का मंचन करते कलाकार।
hin_Deva hin_Deva hin_Deva mai_Deva hin_Deva hin_Deva